
	[bookmark: nev]KISS DANIEL
danielkiss0229@gmail.com
Politikatudomány
MA, 3. félév
Miskolci Egyetem
Bölcsészettudományi Kar
	
[bookmark: _GoBack]






Témavezető:
	Dr. Fekete Sándor
egyetemi adjunktus, ME BTK




Kelet és Nyugat között – Az orosz-ukrán háború kapcsán kialakított magyar álláspont politikai háttere 2022 végéig

Magyarország kétségkívül egyedi álláspontot foglalt el az elmúlt évben az Európai Unió és a NATO előtt napjainkban álló legsúlyosabb geopolitikai kihívás, az Ukrajnában zajló háború kapcsán. Míg Magyarország perspektíváját gyakorta kritika éri – külföldről és belföldről egyaránt – a Nyugat szövetségesével, Ukrajnával szemben tanúsított ellenségeskedése és a „valódi” ellenséggel, Oroszországgal folytatott szorosabb kapcsolata miatt, ennek hátteréről mégsem hallani eleget a főáramú nemzetközi politikai diskurzusban.
Dolgozatomban egyfelől bemutatom a megromlott ukrán-magyar kapcsolatok mögött álló etnikai konfliktust, másrészről a kormány Oroszországgal ápolt inkább pragmatikus természetű, mintsem ideológiailag fűtött viszonyát. Az országunkhoz – természetesen más külpolitikai súrlódások miatt is – a nemzetközi sajtóban kapcsolt „fekete bárány” képét pedig abból a szempontból árnyalom, hogy a Fidesz-KDNP kormány álláspontjával nemcsak a belföldi politikai paletta szélesebb tartományában, de határainkon túl is szimpatizáltak más EU-, illetve NATO-tagállamok kormányzatai, valamint polgáraiknak akár még a hazai arányokat is meghaladó része. Kutatásom eredményeként kiderül, hogy Magyarország a róla kialakult vélekedéssel szemben nincsen oly mértékben egyedül a nemzetközi mainstreamtől eltérő érdekeivel és azok képviseletében az orosz-ukrán háború kapcsán. Külpolitikai elszigetelődésének természete egy tágabb probléma eredménye.
Ezen téziseket a 2022-es év során keletkezett forrásanyagok feldolgozásával és információik összehasonlításával, valamint igazolásával igyekeztem alátámasztani. A megfelelő összkép kialakulásához felhasználtam magyar és idegen nyelvű források sokaságát a tudományos színvonalnak is megfelelő elemzések, kutatások és tanulmányok mellett. Munkám eredményeképp tudtommal egyedülálló összefoglalása született a háborúval kapcsolatos magyar álláspont hátterének.



